Nincs rossz gomb, csak rossz ember.
Ugye, milyen jól hangzik?
Kis cucc.
Nagy ötlet.
Isaac Mizrahi gondolatai a gombokról
Senki sem tudja, ki találta fel a gombot.
Kr. e. 2000 körül jelenhetett meg.
Először dísz volt,
ruhákra varrt kis szépség.
Kb. 3000 évvel később,
valaki feltalálta a gomblyukat,
és a gombok hirtelen hasznossá váltak.
A gomb és a gomblyuk csodálatos találmányok.
A gomb nem csak átsiklik a gomblyukon,
hanem helyre is ugrik,
így biztosak lehetünk benne, hogy a ruhánk nem fog szétnyílni.
A gomb kinézete nem sokat változott a középkor óta.
Ez az egyik legidőtállóbb dizájn, amit valaha megalkottak.
Nekem általában a kerek gombok tetszenek a legjobban.
A kupola alakú, alátétes gomb a kedvencem,
vagy az ilyen kis kerek, peremmel vagy anélkül,
kettő vagy négy lyukkal.
Ami még a gombnál is fontosabb,
az a gomblyuk.
Ennek méretét úgy számítjuk ki,
hogy vesszük a gomb átmérőjét, hozzáadjuk a gomb szélességét,
és egy picit ráhagyunk, hogy ne szoruljon.
A gombok megjelenése előtt a ruhák nagyobbak voltak,
alaktalanok,
és az emberek beléjük kúsztak,
vagy magukra tekerték őket, mint egy pólyát.
A divat jobban követi a test vonalát,
amióta a gomb használata elterjedt.
Volt idő, amikor csak így tudtak a test vonalát követő ruhákat készíteni.
Szerintem a gombok azért állták ki az idő próbáját,
mert tényleg össze tudják tartani a ruhákat.
A cipzárak tönkremennek,
a tépőzár hangos, és egy idő után már nem is tart olyan jól.
Ha egy gomb leesik, csak visszavarrjuk és készen is van.
A gomb egyszerűen megállja a helyét hosszú távon is.
Nem csak a legalapvetőbb dizájn,
hanem fontos divatelem is.
Édesanyám kötött nekem gyerekkoromban egy gyönyörű pulcsit.
Nem tetszett.
Később találtam pár gombot.
Mihelyst felkerültek rá, a pulcsit is imádtam.
Ízlés híján, ha nem tudsz kiválasztani egy hozzád illő gombot,
hagyd másra a feladatot.
Komolyan mondom.